ચુંમાળીસી વીતાવેલ વંશ નિરભ્ર નિશામાં ઘર તરફ પગલા માંડી રહ્યો હતો. એક નિર્જન સ્થાને નીરવ વાતાવરણમાં ધીરે ધીરે મોટી થતી “બચાવો” “બચાવો”ની બૂમો કાને અથડાઈ. સ્મરણશક્તિમાંથી આંખોમાં ઝાળ નીકળે એ પહેલાં, સ્ત્રીનો કાકલૂદીભર્યો સ્વર સાક્ષાત સામે, ને સાથે ચાર પુરુષોનું અટ્ટહાસ્ય પણ. વંશના બાવડાએ હવસખોરોની પાંસળીઓ ખોંખરી કરી. એ એકવીસ વર્ષના સ્ત્રીપાત્રે, નિયતિએ વંશને બાહુપાશમાં જકડી લીધો.